Datum: 5. 8. 2025

**REZULTATI**

**Javni razpis za izvajanje projektov mednarodnega razvojnega sodelovanja in humanitarne pomoči ter za pilotni strateški partnerstvi na področju ozaveščanja javnosti in globalnega učenja**

Ljubljana, 5. avgust 2025 – Ministrstvo za zunanje in evropske zadeve je na predlog komisije za vodenje Javnega razpisa za izvajanje projektov mednarodnega razvojnega sodelovanja in humanitarne pomoči ter za pilotni strateški partnerstvi na področju ozaveščanja javnosti in globalnega učenja (Ur. l. št. 26/25) izdalo sklepe za sofinanciranje enajstih projektov in dveh strateških partnerstev v skupni vrednosti do 6.120.000 EUR.

Ministrstvo je na javni razpis prejelo 37 vlog (Sklop A 18 vlog, Sklop B 9 vlog, Sklop C 4 vloge, Sklop D 1 vloga, Sklop E 2 vlogi, Sklop F 2 vlogi in 1 vloga brez navedbe sklopa).

Komisija je pri odpiranju zavrgla 5 vlog, ki niso bile posredovane v skladu z navodili iz besedila javnega razpisa. V skladu z [Metodologijo](https://www.gov.si/assets/ministrstva/MZEZ/Dokumenti/javne-objave/javni-razpisi/JR-NVO-MRS-2025-2028/Metodologija-NVO-JR-2025-2028-1.pdf) – pogoji in merila za ocenjevanje projektnih predlogov je komisija ocenila 23 vlog in zavrnila 9 vlog, ki niso izpolnjevale osnovnih pogojev.

Komisija je ocenjevala vloge po metodologiji. Med kandidate za financiranje so se uvrstili projektni predlogi, ki so dosegli vsaj 75 odstotkov vseh točk. Končna ocena komisije je povprečno število doseženih točk, iz katere sta izvzeti oceni z najvišjim in najnižjim številom točk. Odločitve o končni oceni posamezne vloge je komisija sprejela soglasno.

Najvišje možno število točk po sklopih

|  |  |  |  |  |  |  |  |
| --- | --- | --- | --- | --- | --- | --- | --- |
| **SKLOP** | **A** | **A**  **BiH** | **B** | **C** | **D** | **E** | **F** |
| skupaj | 133 | 123 | 133 | 123 | 80 | 58 | 58 |
| 75 odstotkov vseh točk | 99,97 | 92,25 | 99,75 | 92,25 | 60 | 43,5 | 43,5 |

Ministrstvo bo za (so)financiranje projektov v obdobju od 2026 do 2028 namenilo do 5.370.000 EUR, in sicer za:

* Sklop A: 6 razvojnih projektov na Zahodnem Balkanu (4 v Severni Makedoniji, 1 v Črni gori in 1 v Bosni in Hercegovini) v skupni vrednosti do 2.870.000 EUR;
* Sklop B: 3 razvojno-humanitarne projekte (razvojno-humanitarni neksus) v Podsaharski Afriki (po 1 projekt v Ruandi, Ugandi in na Madagaskarju) v skupni vrednosti do 1.500.000 EUR;
* Sklop C: 2 humanitarna projekta na Bližnjem vzhodu (oba v Libanonu) v skupni vrednosti do 1.000.000 EUR.

Za financiranje dveh strateških partnerstev v obdobju od 2026 do 2028 bo ministrstvo namenilo skupaj do 750.000 EUR, in sicer za:

* Sklop E: pilotno strateško partnerstvo na področju ozaveščanja javnosti o mednarodnem razvojnem sodelovanju in humanitarni pomoči v Republiki Sloveniji, ki vključuje izbrano medijsko agencijo, do 450.000 EUR ter
* Sklop F: pilotno strateško partnerstvo na področju globalnega učenja v Republiki Sloveniji, ki med aktivnostmi vključuje tudi načrtovanje in izvedbo razpisov za razdelitev sredstev manjših vrednosti za aktivnosti, ki jih bodo izvajale druge nevladne organizacije, do 300.000 EUR.

Za projekt Razvoj in profesionalizacija NVO z zagovorništvom (sklop D) je ministrstvo prejelo eno vlogo, vendar prejeti projektni predlog ni dosegel praga 75 odstotkov vseh točk in ni bil predlagan za financiranje.

Izbrani projekti

|  |  |  |  |  |
| --- | --- | --- | --- | --- |
| **Sklop** | **Izvajalka** | **Naslov projekta** | **Država izvajanja** | **Število doseženih točk** |
| A | Slovenska karitas | Čista voda in zaposlitvene priložnosti za ženske in skupnosti v Črni gori | Črna gora | 129,33 |
| A | Slovenska karitas | Vključevanje žensk v krepitev vodno-sanitarne oskrbe in podnebne odpornosti v Severni Makedoniji | Severna Makedonija | 128,33 |
| A | Humanitarno društvo ADRA | Čebelarke kot nosilke pozitivnih sprememb v Severni Makedoniji II | Severna Makedonija | 126,00 |
| A | Forum za enakopraven razvoj, društvo | agriSHIFT - odporno kmetovanje | Severna Makedonija | 119,00 |
| A | Zavod Krog, izobraževanje, razvoj, dobrodelnost | Skupnostno zbiranje deževnice in vrtnarjenje za ohranjanje okolja in enakost spolov | Severna Makedonija | 116,67 |
| A | Kulturno izobraževalno društvo PiNA | BiHUB III – Podpora in razvoj ženskega zelenega in trajnostnega podjetništva v Bosni in Hercegovini | Bosna in Hercegovina | 114,33 |
| B | Slovenska karitas | Opolnomočenje žensk in krepitev podnebno odpornih skupnosti v okrožju Kirehe v Ruandi | Ruanda | 131,67 |
| B | Forum za enakopraven razvoj, društvo | Več hrane, vode, zdravja in enakosti | Uganda | 127,33 |
| B | Humanitarno društvo ADRA Slovenija | Čebelarke kot nosilke pozitivnih sprememb na Madagaskarju | Madagaskar | 125,67 |
| C | Zavod Krog, izobraževanje, razvoj, dobrodelnost | Okolju prijazno pridelana hrana, zdravje in zaščita pred nasiljem za blaginjo žensk v Libanonu | Libanon | 109,25 |
| C | Slovenska karitas | Za enakost, dostojanstvo in proti nasilju na podlagi spola v Libanonu | Libanon | 105,00 |

Izbrani strateški partnerstvi

|  |  |  |  |
| --- | --- | --- | --- |
| **Sklop** | **Prijaviteljica** | **Področje** | **Število doseženih točk** |
| E | SLOGA, platforma nevladnih organizacij za razvoj, globalno učenje in humanitarno pomoč | Pilotno strateško partnerstvo na področju ozaveščanja javnosti o mednarodnem razvojnem sodelovanju in humanitarni pomoči v Republiki Sloveniji | 58,00 |
| F | Društvo Humanitas – Center za globalno učenje in sodelovanje | pilotno strateško partnerstvo na področju globalnega učenja v Republiki Sloveniji | 58,00 |

Ministrstvo bo izbranim prijaviteljicam po elektronski pošti poslalo poziv za sklenitev pogodbe s predlaganim datumom podpisa.